# VABILO NA POSVET:

### **KAKO SE IZKUŠNJA BEGUNSTVA DOTIKA NAŠIH ŽIVLJENJ…**

### **KAKO NAJ SE ODZOVEMO IZOBRAŽEVALCI ?**

»*Čez mreže in žice, čez blatne poljane, neštete resnice v tišino nabrane…Tukaj ljudje so takšni kot mi, ne glejte jim v roke, glejte v oči.« /Drago Mislej- Mef/*

**PRIPRAVA IN ORGANIZACIJA**: ADS-Andragoško društvo Slovenije

**DATUM** : torek, 13. februar 2018

**KRAJ: KULT 316 (** konferenčna dvorana Biotehniškega izobraževalnega centra **), Ljubljana- Šentvid**

Osrednja tema posveta je problem begunstva in migrantstva, ki se bo moral, slej ko prej, iz medijev in politike preseliti, ne le v naše vsakdanje razmišljanje, ampak tudi v številčnejše aktivnosti in izobraževalne programe, da ti ne bodo le domena peščice osveščenih posameznikov, redkih institucij, projektov, aktivistov in prostovoljnih organizacij….

Kakšne informacije imamo, tudi izobraževalci ? Kaj v resnici vemo o beguncih in migrantih ? Kako razmišljamo mi in kako nekateri, ki jim je mar o tej, še vedno osrednji in pomembni evropski temi, ki ne najde pravih odgovorov. Nekaj odgovorov bomo iskali tudi na tem srečanju. Soočili se bomo z nekaterimi dobrimi praksami, projekti in tudi kritičnimi razmišljanji o migrantskih in begunskih usodah.

Našemu vabilu za sodelovanje na posvetu, so se ljubeznivo odzvali nekateri najbolj kompetentni posamezniki, ki se na različne načine, poklicno, projektno, aktivistično ali zgolj prostovoljsko spopadajo s problematiko migrantstva in begunstva. Žal, nam ni uspelo pridobiti govorcev, ki bi predstavili, kako razmišlja o rešitvah Evropa. Od sosednjih držav smo se uspeli dogovoriti zgolj s kolegi iz Hrvaške. Ne vemo kaj lahko pri rešitvah teh problemov pričakujemo od našega Ministrstva za notranje zadeve, ker so odpovedali sodelovanje na posvetu.

Vse zgoraj omenjeno smo pri pripravi programa lahko pričakovali. Ne nazadnje pa je pomemben namen posveta, to pa je boljše razumevanje begunske in migrantske problematike in morda odgovori na vprašanje kaj lahko prispevamo izobraževalci z dobrimi programi in razmišljanji o uspešni integraciji priseljencev, ki jim grozi življenje nevredno Človeka.

Odgovore pa najbolje poznajo ljudje, ki bodo z nami delili na srečanju svoje znanje, dragocene izkušnje, razmišljanje in predloge.

**Upamo, da se nam boste v čim večjem številu pridružili na posvetu !**

**Udeležba je brezplačna, posvet delno sofinancira Ministrstvo za izobraževanje, znanost in šport.**

**Prosimo vas, da se prijavite s priloženo prijavnico, ki jo najkasneje do 9. februarja 2018 pošljete ( lahko skenirano ) na elektronski naslov:** **irena.suhadolc@gmail.com****, lahko pa se prijavite tudi po telefonu :051 232 220, tajnica ADS Irena Suhadolc**

Priloga: **PROGRAM**

 **PRIJAVNICA**

**Z najlepšimi pozdravi**

 **Predsednica ADS: Ida Srebotnik**